De første seks år i kunstnerkolonien var de mest aktive, med fester, maskerader og ekskursioner ud til den åländske skærgård. Fælles for malerne var at de malede [[Pleinairisme|''plein air'']] med inspiration fra [[Paris]] og [[Skagen]]. Visse af malerne, som fx den akademisk skolede Westerholm, var inspireret af [[impressionisme]], og Westerholms impressionistiske malerier med motiver fra Önningeby blev mødt af kraftig kritik, da de blev udstillet i [[Helsinki|Helsingfors]] i 1882. Westman og Rönnberg orienterede sig dog så siden i højere grad mod kunstnerkolonien i Skagen og J.A.G. Ackes besøg på Åland blev ligeledes færre. [[Første verdenskrig]]s udbrud blev endeligt afslutningen på kolonien. Hanna Rönnberg har i 1938 samlet sine erindringer fra tiden i bogen ''Konstnärskolonien på Åland''.
Kunsthistorie Grupper